Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 197

4. Az adatlapok továbbításának, feldolgozásának előkészítése 4.1. A HVI a szavazókör és a HVI székhelye közötti, az OEVI a HVI és az OEVI székhelye közötti továbbítás rendjét alakítja ki. 4.2. A gyors továbbítás érdekében az adatokat telefonon, telefaxon vagy az adatlapok szállításával, továbbá a helyi rögzítő rendszert használó HVI és az OEVI között számítógépes adathordozón és hálózaton is továbbítani lehet. 4.3. A helyi rögzítő rendszert használó HVI-k hálózati kapcsolat hiányában általában telefaxon küldenek rendszeresen jelentést, míg a teljes adatállományt záráskor, floppy-n küldik meg az OEVI-nak. 4.4. A telefonos adattovábbításhoz az adatot küldők számára azonosító jelszavakat kell kiadni. 4.5. Az OEVI-nál és a HVI-nél az adatok fogadását és ellenőrzését meg kell szervezni. A telefonos adatfogadó helyeket el kell látni kellő számú üres (csak a jelöltek, listák adatait tartalmazó) adatlappal. 4.6. A választhatóan használandó helyi rögzítő számítógépes szoftver telepítését — a TÁKISZ szakmai irányítása mellett — az OEVI szervezi meg. Azon települések, melyek rendelkeznek személyi számítógéppel, de nem vállalják az adatrögzítést, egy egyszerűsített, számszaki összefüggést ellenőrző szoftvert használhatnak. 4.7. Az OEVI az adatrögzítési feladatra az OVI által előírt jellemzőkkel rendelkező, korszerű számítógépeket használ. Ha a OEVI nem rendelkezik kellő számú korszerű géppel, a szükséges adatrögzítő kapacitás megteremtéséhez kisebb teljesítményű gépeket is felhasználhat, ez utóbbi gépekre azonban a helyi rögzítő szoftvert kell telepíteni. A helyi rögzítő szoftverrel dolgozó számítógépek esetében előre meg kell határozni, hogy melyik számítógépen melyik település/kerület szavazóköreinek adatlapjait fogják feldolgozni. Az adatrögzítő kapacitás tervezésénél figyelembe kell venni, hogy ha helyi rögzítő számítógépek (is) dolgoznak, a beérkező adatlapokat nem lehet a gépekre egyenletesen teríteni, mivel a települések érintett részéről érkező adatokat csak egy-egy kijelölt géppel lehet feldolgozni. 1998/70. szám III. Az SZSZB jegyzőkönyvvezetőjének, a HVI-nek és az OEVI-nak az adatlapok feldolgozásával kapcsolatos feladatai

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes